ຕະຫຼາດຮຸ້ນ ໃນເອເຊຍ ມີລາຄາສູງກັບຄືນມາ ໃນວັນພະຫັດມື້ນີ້ 
ຕະຫຼາດຮຸ້ນ ມີລາຄາສູງຂຶ້ນຢູ່ເອເຊຍ ໃນວັນພະຫັດມື້ນີ້ ແລະບັນດາຜູ້ລົງທຶນຫວັງວ່າ ການປະຊຸມມື້ນີ້ ລະຫວ່າງບັນດາສະມາຊິກອົງການ OPEC ແລະຣັດເຊຍ ທີ່ຈະນຳໄປສູ່ຂໍ້ຕົກລົງ ການຕັດການຜະລິດລົງ.
ຕະຫຼາດຮຸ້ນມີລາຄາສູງຂຶ້ນຢູ່ເອເຊຍ ໃນວັນພະຫັດມື້ນີ້ ໃນຂະນະທີ່ບັນດານັກລົງທຶນ ໄດ້ສະແດງຄວາມຫວັງອອກມາວ່າ ການແຜ່ລະບາດໄວຣັສໂຄໂຣນາ ໃກ້ຈະເຖິງຈຸດ ສູງສຸດ ດັດຊະນີຮຸ້ນຂອງອອສເຕຣເລຍ S&P/ASX ມີລາຄາສູງຂຶ້ນເກືອບ 3 5 ເປີເຊັນ ຢູ່ໃນ ຕອນທ້າຍຂອງການຊື້ຂາຍ ໃນຂະນະທີ່ຕະຫຼາດຮຸ້ນຢູ່ຮົງກົງ ໂຊລ ຊຽງໄຮ້ ແລະມູມ ບາຍ ຕ່າງກໍມີລາຄາສູງຂຶ້ນເຊັ່ນດຽວກັນ ດັດຊະນີຮຸ້ນ Neikke ຂອງຍີປຸ່ນໄດ້ຕົກລາຄາບໍ່ຮອດນຶ່ງເປີເຊັນ ໃນຂະນະທີ່ ປະເທດ ດັ່ງກ່າວ ມີຈຳນວນຜູ້ຕິດ COVID-19 ທີ່ໄດ້ຮັບການຢືນຢັນເພີ້ມຂຶ້ນ ການມີລາຄາສູງຂຶ້ນຢູ່ໃນຕະຫຼາດເອເຊຍ ແມ່ນເປັນການສະທ້ອນໃຫ້ເຫັນໃນການປິດ ຕະຫຼາດຮຸ້ນ Wall Street ໃນວັນພຸດວານນີ້ ຊຶ່ງດັດຊະນີຮຸ້ນ Dow Jones ແລະ S&P ຕ່າງກໍມີລາຄາສູງຂຶ້ນ 3 4 ເປີເຊັນ ໃນຂະນະທີ່ດັດຊະນີຮຸ້ນ Nasdaq ສູງຂຶ້ນ 2 6 ເປີ ເຊັນໃນຕອນປິດຕະຫຼາດ ຕະຫຼາດນໍ້າມັນຍັງດີຂຶ້ນໃນວັນພະຫັດມື້ນີ້ ຊຶ່ງນໍ້າມັນດິບຂອງສະຫະລັດ ມີລາຄາສູງຂື້ນ 3 ເປີເຊັນ ໃນຕອນປິດຕະຫລາດ ໂດຍມີລາຄາຫຼາຍກວ່າ 25 ໂດລາ ຕໍ່ຖັງ ໃນຂະນະ ທີ່ນໍ້າມັນດິບເບຣັນ ຊຶ່ງເປັນມາດຕະຖານຂອງສາກົນ ຂຶ້ນເກືອບ 2 ເປີເຊັນ ຢູ່ທີ່ 33 ໂດລາ ຕໍ່ຖັງ ບັນດາຜູ້ລົງທຶນຫວັງວ່າ ການປະຊຸມໃນວັນພະຫັດມື້ນີ້ລະຫວ່າງບັນດາສະມາຊິກ ອົງ ການ OPEC ແລະຣັດເຊຍ ທີ່ຈະນຳໄປສູ່ຂໍ້ຕົກລົງ ການຕັດການຜະລິດລົງ ທີ່ເຮັດ ໃຫ້ ມີນ້ຳມັນຫຼາຍເກີນໄປ ໃນຂະນະທີ່ຄວາມຕ້ອງການ ຫລຸດລົງ ເນື່ອງ ຈາກການແຜ່ລະ ບາດຂອງໄວຣັສໂຄໂຣນາ